text: Beredskabsmeddelelse: Borgere i Esbjerg skal holde sig inden døre
  25 november 2015 kl. 13.21
  Der er udstedt et beredskabs-varsel for Esbjerg midtby og den nordlige del af byen pga. branden på Esbjerg Havn. 
  OPDATERING:
  Kl. 13.20 udbrød brand i skib på Molevej på Esbjerg Havn.
  Branden er endnu ikke under kontrol, og den udvikler fortsat kraftig røg, som er sundhedsskadelig ved indånding.
  Beboerne i Esbjerg midtby og den nordlige del af Esbjerg by skal fortsat holde sig indendøre, lukke vinduer og døre og standse ventialtionen.
  Politiet oplyser at hvis man føler ubehag som følge af branden, skal man kontakte egen læge.
  Alle skal holde sig på god afstand af branden.
  Der kommer yderligere information via DR, TV2, teksttv og politi.dk, samt TV SYD.
  